***,,MODELE DE BUNE PRACTICI ÎN DEZVOLTAREA COMPETENȚELOR DE***

***COMUNICARE ALE ELEVILOR DIN ÎNVĂȚĂMÂNTUL PRIMAR"***

**Nu-i poţi spune unui copil „Citeşte!” sau „Iubeşte!”…Trebuie să-şi dorească singur asta! Verbul „a citi” nu suportă imperativul.**



DE CE (MAI) CITIM?

* Citim, pentru că literatura ne ajută să trăim ca oameni……..adevăraţi oameni;
* Mulţi citesc pentru a se instrui, pentru a-şi face o cultură solidă;
* Alţii citesc pentru a se putea transpune în nenumăratele vieţi, imposibile întâlnite în cărţi;
* Mai există şi altă categorie, care citeşte pentru a simţi acea emoţie specială pe care o carte poate să o ofere şi viaţa reală, nu;
* Uneori, lectura are efecte decisive asupra construcţiei morale, comportamentale şi modului de gândire a unei persoane, asupra evoluţiei sale ulterioare;
* Pentru unii ,lectura devine ajutorul nesperat în crizele existenţiale.

**“ LECTURA ESTE PENTRU SPIRIT, CEEA CE EXERCIŢIUL ESTE PENTRU TRUP.” (MIHAI BENIUC)**

Carte este învăţătorul care te conduce la bine, te face să te bucuri, să râzi şi să plângi.

Ea îţi oferă posibilitatea să te opreşti mai multă vreme asupra unui pasaj, să te întorci la altul, pe lângă care ai trecut în grabă, dar la care simţi nevoia să revii, să meditezi îndelung în timpul lecturii şi după ce ai terminat-o, să reiei cartea oricând vrei.O carte te trimite la alte cărţi şi toate, împreună formează baza trainică a culturii.Tocmai pentru că este deţinătoarea atâtor puteri, nu credem în dispariţia literaturii şi, cu atât mai mult, în dispariţia cititorilor.

**Lectura? Calculatorul? Televizorul?**

Toate sunt importante, atâta vreme cât sunt surse de învăţare şi de dezvoltare a personalităţii copilului.Lectura este, totuşi, “pe cale de dispariţie” în învolburata epocă a vitezei...

MCj04136680000[1]

S.O.S.! LECTURA ÎN PERICOL- Deşi se cunosc beneficiile lecturii asupra cititorilor, se pot număra tot mai puţini cititori în devenire, comparativ cu anii trecuţi.Cauzele sunt multiple.Se constată că invazia mass-mediei şi a tehnologiei ultraperformante ne ţine departe de CARTE ,deşi nu vor putea înlocui CARTEA niciodată.

**a) MASS-MEDIA-**Există o dependenţă pe care o creează atât vizionarea de filme, ascultarea muzicii cât şi simpla vizionare a programelor TV, fără niciun scop prestabilit.

Televiziunea oferă curiozităţi copiilor prin imagini, sunete, efecte speciale, de aceea timpul dedicat lecturii se reduce drastic. Un alt efect negativ este vizionarea filmelor realizate după cărţi ce duce la renunţarea la lectură.

NIMIC NU POATE ÎNLOCUI TEXTUL CITIT!

MCj02321510000[1]

**b) REVOLUŢIA IT**- Dacă în urmă cu 30 de ani computerul era un accesoriu de lux, azi, aproape fiecare puşti are capacitati superioare de utilizare a calculatorului in comparatie cu părinţii. Folosit în mod abuziv la o vârstă mică, calculatorul, în mod paradoxal, limitează copilul în devenirea lui. Jocurile pe calculator, practicate sub supravegherea părinţilor şi limitate în timp pot ajuta la dezvoltarea atenţiei şi inteligenţei. Consumate în exces însă, fură timpul elevilor şi le oferă o dimensiune alternativă vieţii ,privându-i de contactul direct ,atât cu oamenii, cât şi cu valorile culturale.

**c) ANTURAJUL-** Anturajul îşi pune adânc amprenta asupra fiecăruia. Elevii nu citesc, deoarece, acest lucru nu e practicat nici de prietenii lor.

* Se creează astfel o serie de relaţii de interdependenţă care afectează negativ dezvoltarea elevilor.
* Astfel, dacă mentalitatea modernă a eliminat lectura ca alternativă a petrecerii timpului liber în defavoarea altor lucruri, e lesne de înţeles că aceasta este o cauză a lipsei interesului de a citi la elevi.

**d) LIPSA RESURSELOR FINANCIARE ŞI DE TIMP-** Explozia de edituri a adus şi o explozie de preţuri, puţini elevi putând să-şi mai permită să achiziţioneze cărţi, puterea de cumpărare fiind tot mai scăzută. Timpul tot mai limitat al tuturor: de la părinţi la copii, toţi sunt într-o permanentă criză de timp.Apar însă şi alte neajunsuri în calea lecturii care sunt mult mai greu de înlăturat: mediocritatea, lenea, dezordinea, delăsarea.Curriculumul actual promovează sistemul comunicativ-funcţional, sistem ce presupune formarea integrată a capacităţilor de receptare / exprimare orală şi a celor de receptare a mesajului scris şi de exprimare scrisă.

Competenţa este un indicator pentru ceea ce trebuie să facă un elev, ceea ce el trebuie să realizeze.

Performanţa este măsura realizării efective a unei competenţe, ceea ce face elevul în mod concret .

UNDE SE POT FORMA ȘI DEZVOLTA ACESTEA?

- în familie ;

- în școală;

- în bibliotecă;

- în cluburi;

**FACTORII CARE INFLUENŢEAZĂ PERFORMANŢA ELEVILOR ÎN DOMENIUL LECTURII**

* Locul lecturii în programul şcolar;
* Organizarea demersului didactic în ceea ce priveşte predarea/ învăţarea citit – scrisului;
* Diversitatea suporturilor de lectură, a materialelor didactice;
* Varietatea abilităţilor şi strategiilor de lectură pe care elevii sunt solicitaţi să le folosească;
* Utilizarea diverselor strategii pentru a determina elevii să exprime reacţii proprii la textele citite;
* Funcţionarea bibliotecii şcolare şi a bibliotecii clasei ;
* Accesul la calculator şi la internet;
* Utilizarea software-ului educaţional pentru dezvoltarea competenţelor de citire ;
* Absenteismul ;
* Atitudinea familiei faţă de lectură;

CUM REALIZĂM MEDIEREA COMPETENȚEI ?

* Cunoaşterea nivelului de expertiză al copilului şi al experienţei de viaţă a acestuia;
* Selectăm acele activităţi de învăţare care respectă acest nivel şi care pot trimite la experienţe concrete de viaţă ale copilului;
* Recompensăm răspunsurile;
* Explicăm strategiile prin care copilul obţine succesul în învăţare ;
* Asigurăm centrarea atenţiei pe reuşita strategiilor folosite în învăţare;

CUM REALIZĂM MEDIEREA PROVOCĂRII INTERESULUI PENTRU LECTURĂ ?

* Stimulăm şi încurajăm o atitudine deschisă la confruntarea copilului cu situaţii noi, dificile;
* Facilităm confruntarea copilului cu situaţii noi și complexe;
* Încurajăm manifestarea creativităţii , a curiozităţii şi originalităţii;
* Recompensăm succesul;
* Încurajăm asumarea de riscuri realiste faţă de sarcinile propuse;
* Susţinem copilul să identifice şi să monitorizeze schimbările care se produc în situaţia lui şcolară.În scoală ,elevii nu trebuie doar să răspundă la întrebări , ci să şi înveţe să iniţieze o conversaţie ,să-şi exprime punctele de vedere, să se implice în rezolvarea de probleme , să-şi argumenteze ideile şi atitudinile ,să exerseze convenţiile unei comunicări civilizate şi să interiorizeze valoarea comunicării. De aceea , activităţile didactice trebuie să cuprindă o varietate de experienţe de comunicare orală şi scrisă.La clasele I-IV se aloca o oră de lectură distinctă în orarul săptămânal.În clasele I – II, citirea zilnică a diferitelor texte de către cadrul didactic alternează cu citirea independentă a elevului. În clasele a III-a şi a IV-a elevii sunt încurajaţi să citească atât texte literare, cât şi texte nonliterare. Lectura este exersată atât în mod tradiţional cât şi la fiecare disciplină de studiu (matematică, istorie, geografie etc.) în diferite registre: citirea tabelelor, a graficelor, schemelor, hărţilor etc.

SCOPUL LECTURII

1. să dezvolte gustul elevilor pentru citit şi să-i facă să iubească cartea;
2. să formeze în mod progresiv un tânăr cu o cultură comunicaţională şi literară de bază: capabil să comunice şi să interacţioneze cu semenii;

-capabil să –si exprime gândurile, stările, sentimentele, opiniile

--capabil să fie sensibil la frumosul din natură şi la cel creat de om

***Importanţa lecturii pentru copii-***

Importanţa lecturii este evidentă şi mereu actuală. E un instrument care dezvoltă posibilitatea de comunicare între oameni, făcându-se ecoul capacităţilor de gândire şi limbaj.Importanţa lecturii este dată de aspectele educative pe care le implică:

aspectul cognitiv: prin lectură elevii îşi îmbogăţesc cunoştinţele despre lume, despre realitate;

aspectul educativ: lectura contribuie esenţial la educarea copiilor în dimensiunile etice şi estetice;

aspectul formativ constă în faptul că lectura are drept consecinţă formarea şi consolidarea deprinderilor de muncă intelectuală, dezvoltarea gândirii, a imaginaţiei, a capacităţii de exprimare corectă şi expresivă.

**Criterii generale în selectarea şi indicarea titlurilor pentru lectură:**

**Titlurile lecturilor vor fi indicate copiilor în funcţie de următoarele criterii:**

* **gradul dezvoltării psihice a elevilor: gândire, limbaj, imaginaţie, emoţii, sentimente etice şi estetice;**
* **sfera de interese şi preocupări ale elevilor;**
* **capacitatea de înţelegere a mesajului conţinut în opera literară;**
* **calităţile educative şi estetice ale cărţii indicate;**
* **calităţile stilului - simplitate, naturaleţe, proprietate - să permită elevului o înţelegere uşoară a mesajului lecturii.**

**Stimularea interesului pentru lectură în cadrul familiei-** Interesul pentru citit nu vine de la sine, ci se formează printr-o muncă a factorilor educaţionali( familia şi şcoala), o muncă care presupune perseverenţă, voinţă. Familia constituie primul mediu de viaţă,socială şi culturală, iar prin valorile pe care le transmite copilului , asigură premizele dezvoltării intelectuale, morale şi estetice ale acestuia. De aceea, familia trebuie să se implice activ în apropierea copilului de miracolul cărţii încă înainte de învăţarea alfabetului, atracţia fiind produsă de vizualizarea imaginilor. Lectura bunicilor, a mamei sau a tatălui ,mai ales înaintea orelor de somn, constituie cea mai bună modalitate de a stabili primele contacte ale copiilor cu cărţile.Poveştile, povestirile, poezioarele din lumea păsărilor şi animalelor sau cele având ca eroi copii de vârstă apropiată cu care copilul se poate identifica, reprezintă genul de literatură

**Ţinând cont de ceea ce spunea Freinert:**

**“Problema principală a educaţiei rămâne nu atât conţinutul învăţământului ,cum s-ar crede astăzi, cât modul de a provoca setea de cunoaştere a copilului …” rămâne ca noi, dascălii, să găsim cele mai potrivite modalităţi de eficientizare a demersului didactic, astfel încât să stimulăm apetitul pentru lectură al elevilor.**

Să ne lăsăm îmbrăţişaţi de lectură…